Diari Oficial de la Generalitat Valenciana


Sumari del DOGV 3569, del 26-08-1999 (1999/7518)

ORDRE de 12 d'agost de 1999, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Vistabella del Maestrazgo, Xodos i Benafigos.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/7518


Data del document
:   12-08-1999

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Vistabella del Maestrat
    * Benafigos
    * Xodos
    * professió administrativa
    * administració local

ORDRE de 12 d'agost de 1999, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Vistabella del Maestrazgo, Xodos i Benafigos. [1999/X7518]
  
Per Ordre de la Conselleria d'Administració Pública, de 20 d'agost de 1990, es va crear l'Agrupació dels municipis de Vistabella del Maestrazgo, Xodos i Benafigos, per a sosteniment en comú del lloc de secretari.
  
L'Ajuntament de Vistabella del Maestrazgo, en sessió plenària de 24 de març de 1999, va acordar sol·licitar de la Conselleria la dissolució de l'agrupació per al sosteniment en comú del lloc de secretari, per considerar que han canviat les circumstàncies que la van motivar en el seu dia, en haver-se incrementat el nombre de competències dels ajuntaments, que exigeix l'acompliment de les funcions de Secretaria a temps complet.
  
Vist l'informe favorable a la dissolució de l'agrupació emés, per la Diputació Provincial de Castelló, el 10 de novembre de 1998, els ajuntaments de Xodos i Benafigos, en sessions plenàries dels dies 30 d'abril i 15 de maig de 1999, han acordat, alhora, la dissolució de l'agrupació, així com l'exempció de l'obligació de mantenir el lloc de treball de secretaria i que les seues funcions siguen exercides mitjançant acumulació per un altre funcionari local, amb habilitació de caràcter nacional.
  
D'acord amb les dades que disposa aquest centre directiu, sobre població i pressupost, procedeix en virtut del que disposen els articles 2, c) i 4, del Reial Decret 1.732/1994, de 29 de juliol, classificar el lloc de secretària de Vistabella del Maestrazgo en classe tercera així, com eximir als ajuntaments de Xodos i Benafigos de l'obligació de mantenir el lloc de Secretaria.
  
En la seua virtut, i en ús de les competències atribuïdes en els articles 2.2.b), 4, 2 i 15, del Decret 159/1997, de 29 d'abril, pel qual s'aprova el Reglament Regulador de les Competències de la Generalitat Valenciana, relatives als funcionaris d'Administració local, amb habilitació de caràcter nacional,
  
ORDENE
  
Primer
  
Aprovar la dissolució de l'Agrupació constituïda pels ajuntaments de Vistabella del Maestrazgo, Xodos i Benafigos, per al sosteniment en comú del lloc de Secretaria.
  
Segon
  
Classificar el lloc de Secretaria de l'Ajuntament de Vistabella del Maestrazgo en classe tercera.
  
La provisió d'aquests llocs quedarà reservada a funcionaris d'administració local, amb habilitació de caràcter nacional , de la subescala de Secretaria-Intervenció.
  
Tercer
  
Eximir de l'obligació de mantenir el lloc de Secretaria als ajuntaments de Xodos i Benafigos. Les funcions reservades a dit lloc seran exercides a través de l'acumulació a un altre funcionari d'administració local, amb habilitació de caràcter nacional.
  
Contra aquesta ordre, que posa fi a la via administrativa, es podrà interposar potestativament recurs de reposició davant del mateix òrgan que dictat l'acte, en el termini d'un mes, comptador des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú, i en els articles 8, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 12 d'agost de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ